wickkiey/tamil-wikipedia-chunked huggingface dataset:
# ஆத்திரேலியாவின் மாநிலங்களும் ஆட்சிப் பகுதிகளும்

## நகரங்களுக்கிடையேயான தூரங்கள்

<table summary="தூரங்கள் ஆஸ்திரேலியா">
<caption>ஆஸ்திரேலிய நகரங்களுக்கிடையேயான தூரங்கள்</caption>
<tr>
<td>அடிலெயிட்</td></tr>
<tr>
<td>2673</td>
<td>அல்பானி</td></tr>
<tr>
<td>1533</td>
<td>3588</td>
<td>அலிஸ் ஸ்பிறிங்ஸ்</td></tr>
<tr>
<td>1578</td>
<td>3633</td>
<td>443</td>
<td>உலூரு</td></tr>
<tr>
<td>2045</td>
<td>4349</td>
<td>3038</td>
<td>3254</td>
<td>பிறிஸ்பேன்</td></tr>
<tr>
<td>2483</td>
<td>1943</td>
<td>2483</td>
<td>1223</td>
<td>3317</td>
<td>புரூம்</td></tr>
<tr>
<td>3352</td>
<td>5656</td>
<td>2457</td>
<td>2900</td>
<td>1716</td>
<td>2496</td>
<td>கேர்ன்ஸ்</td></tr>
<tr>
<td>1196</td>
<td>3846</td>
<td>3706</td>
<td>2751</td>
<td>1261</td>
<td>3275</td>
<td>2568</td>
<td>கான்பரா</td></tr>
<tr>
<td>3022</td>
<td>4614</td>
<td>1489</td>
<td>1932</td>
<td>3463</td>
<td>1803</td>
<td>2882</td>
<td>4195</td>
<td>டார்வின்</td></tr>
<tr>
<td>1001</td>
<td>3674</td>
<td>2534</td>
<td>2579</td>
<td>1944</td>
<td>3636</td>
<td>3251</td>
<td>918</td>
<td>4023</td>
<td>ஹோபார்ட்</td></tr>
<tr>
<td>3219</td>
<td>3787</td>
<td>1686</td>
<td>2129</td>
<td>3660</td>
<td>1045</td>
<td>3079</td>
<td>4392</td>
<td>827</td>
<td>4220</td>
<td>குனுனூரா</td></tr>
<tr>
<td>2783</td>
<td>5087</td>
<td>2505</td>
<td>2948</td>
<td>976</td>
<td>2840</td>
<td>740</td>
<td>1999</td>
<td>2930</td>
<td>2682</td>
<td>3127</td>
<td>மக்கே</td></tr>
<tr>
<td>731</td>
<td>3404</td>
<td>2264</td>
<td>2309</td>
<td>1674</td>
<td>3124</td>
<td>2981</td>
<td>648</td>
<td>3753</td>
<td>270</td>
<td>3950</td>
<td>2412</td>
<td >மெல்பேர்ண்</td></tr>
<tr>
<td>2742</td>
<td>5106</td>
<td>1209</td>
<td>1652</td>
<td>1829</td>
<td>1834</td>
<td>1248</td>
<td>2561</td>
<td>1634</td>
<td>3075</td>
<td>1831</td>
<td>1296</td>
<td>2805</td>
<td>ஈசா மலை</td></tr>
<tr>
<td>2781</td>
<td>409</td>
<td>3696</td>
<td>3741</td>
<td>4457</td>
<td>2389</td>
<td>5764</td>
<td>3954</td>
<td>4205</td>
<td>3782</td>
<td>3378</td>
<td>5195</td>
<td>3512</td>
<td>4905</td>
<td>பேர்த்</td></tr>
<tr>
<td>1412</td>
<td>3970</td>
<td>3830</td>
<td>2875</td>
<td>1001</td>
<td>3373</td>
<td>2495</td>
<td>286</td>
<td>4034</td>
<td>1142</td>
<td>4516</td>
<td>1926</td>
<td>872</td>
<td>2400</td>
<td>4078</td>
<td>சிட்னி</td></tr></table>
<small>தூரங்கள் கிலோமீட்டர்களில்.</small>
# பேர்மியன் காலம்

**பேர்மியன்** (*Permian*) என்பது மில்லியன் ஆண்டுகளுக்கு முன்தொடங்கி மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் கடைசிக் காலமான பேர்மியன் காலம் கார்பனிபெரசுக் காலத்தின் முடிவிலிருந்து டிராசிக் காலத்தின் தொடக்கம் வரையான காலத்தைக் குறிக்கிறது. 1841 ஆம் ஆண்டு சுகொட்லாந்திய நிலவியலாளர் றொட்ரிக் முர்சிசொன் (Roderick Murchison) என்பவரால் இரசியாவில் முன்னர் நிலவிய பேர்மியா என்ற அரசின் நினைவாக இக்காலம் பெயரிடப்பட்டது.
# கோகிலா மகேந்திரன்

**கோகிலா மகேந்திரன்** (**கோகிலாதேவி மகேந்திரராஜா** பிறப்பு: 17 நவம்பர் 1950) ஈழத்து எழுத்தாளர். கலைத் திறானாய்வாளர், சமூகசிந்தனையாளர், உளவள ஆலோசகர். இவர் சிறுகதைகள், நாவல்கள், கட்டுரைகள், கவிதைகள், விமர்சனம், நாடகம் என பன்முகப் பரிணாமம் கொண்ட பல விடயங்களை எழுதியுள்ள பன்முகக் கலைஞர். இவரின் எழுத்துக்கள் இலங்கையின் புகழ் பெற்ற பத்திரிகைகள் பலவற்றில் இடம் பிடித்திருக்கின்றன.
# கோகிலா மகேந்திரன்

## வாழ்க்கைச் சுருக்கம்

இவர் தெல்லிப்பழை விழிசிட்டியைப் பிறப்பிடமாகக் கொண்டவர். இவரின் தந்தை செல்லையா சிவசுப்பிரமணியம் தெல்லிப்பழை சைவப்பிரகாசவித்தியாசாலையில் அதிபராகப் பணி புரிந்தவர். சமய எழுத்துக்காக சாகித்திய விருது பெற்றவர். தாயார் செல்லமுத்து. இவர் 1976 இல் திருமணம் செய்து கொண்டார். கணவர் கிருஸ்ணர் மகேந்திரராஜா அளவெட்டி அருணோதயக் கல்லூரியின் அதிபராகப் பணி புரிந்தவர். மகன் பிரவீணன்.  
கோகிலா மகேந்திரன் பன்னாலை சேர் கனகசபை வித்தியாசாலையில் (விழிசிட்டி சிவஞான வித்தியாசாலை) ஆரம்பக் கல்வியைக் கற்று, பின்னர் தெல்லிப்பழை மகாஜனக் கல்லூரியில் உயிரியல் துறையில் உயர் கல்வியைக் கற்றவர். பேராதனைப் பல்கலைக்கழக மருத்துவபீட மாணவி. இவர் 1974 இல் யாழ்ப்பாணம் பொலிகண்டி இந்து தமிழ்க்கலவன் பாடசாலையில் ஒரு விஞ்ஞான ஆசிரியராகப் பணியை ஆரம்பித்து கீரிமலை நகுலேஸ்வரா மகாவித்தியாலயம், தெல்லிப்பழை மகாஜனக்கல்லூரி, தெல்லிப்பழை யூனியன் கல்லூரி ஆகியவற்றிலும் கற்பித்து, 1994 இல் தெல்லிப்பழை சைவப்பிரகாச வித்தியாசாலையின் அதிபராகி, 1999 இல் வலிகாமம் கல்விவலயப் பிரதிக்கல்விப்பணிப்பாளராக உயர்வு பெற்றவர்.  
கல்வித்துறைக்குச் சமாந்தரமாக உளவியல் பற்றியும், உளவளத்துணை பற்றியும், மனவடுவுக்கு அளிக்கப்படும் உளச்சிகிச்சை பற்றியும் கற்றவர். அரச பணியில் இருந்த காலத்திலேயே எழுத்துப் பணியிலும் தன்னை ஈடுபடுத்திக் கொண்டதோடு நாடகத் துறையையும் முறையாகக் கற்று நாடக ஆசிரியர் தரப் பரீட்சையில் தேர்வு பெற்வர். இவர் 2007 இல் அரச பணியில் இருந்து ஓய்வு பெற்றார்.
# கோகிலா மகேந்திரன்

## எழுத்துலக வாழ்வு

இவர் க.பொ.த சாதரண தரத்தில் படிக்கும் போது "மலர்களைப் போல் தங்கை" என்ற குறுநாவலை எழுதினார். அது எந்தப் பத்திரிகையிலும் பிரசுரமாகவில்லை. 1972 இல் "குயில்" சஞ்சிகையில் பிரசுரமான 'அன்பிற்கு முன்னால்' என்ற சிறுகதையே அச்சில் வெளிவந்த இவரது முதலாவது படைப்பாகும். தொடர்ந்து நூற்றுக்கு மேற்பட்ட சிறுகதைகளை எழுதியுள்ள இவர் விழி, விழிசைக்குயில், பசுந்தி, பதுமலாஞ்சனன் ஆகிய புனைபெயர்களிலும் எழுதியுள்ளார். இவரது கதைகளில் தேர்ந்தெடுக்கப்பட்டவை ஆறு சிறுகதைத் தொகுதிகளாக வெளிவந்துள்ளன. இவற்றுள் "பிரசவங்கள்', "வாழ்வு ஒரு வலைப்பந்தாட்டம்' ஆகிய இரு தொகுதிகளும் தேசிய சாகித்ய விருது பெற்றவை.  
இவர் "சிறுவர் உளநலம்", "மகிழ்வுடன் வாழ்தல்", "சின்னக் சின்னப் பிள்ளைகள்," "உள்ளக் கமலம்", "முற்றத்தில் சிந்திய முத்துக்கள்", "சுனாமியில் சிதறிய சித்திரங்கள்" ஆகிய உளவியல் பயிற்சி சார் கைநூல்களின் நூலாசிரியர்களில் ஒருவராகவும் பதிப்பாசிரியர்களில் ஒருவராகவும் இருந்துள்ளார். அத்தோடு "மனதைக்கழுவும் மகாசமர்த்தர்கள்", "தண்பதப் பெருவழி" ஆகிய உளவியல் சிறுகதைத் தொகுதிகளின் ஆசிரியர்களில் ஒருவராகவும் பதிப்பாசிரியராகவும் இருந்ததுடன் "சிறுவர் பாதுகாப்பு" என்ற உளவியல் கட்டுரைத் தொகுப்பினதும் வாழ்வின் முன்னேற்றத்துக்கான கற்றல் என்ற கல்வி உளவியல் பயிற்சிக் கைநூலினதும் ஆசிரியர்களில் ஒருவராகவும் இருந்துள்ளார். "திருப்பங்கள்" என்ற குறுநாவலின் ஆசிரியர்களில் ஒருவரான இவர் அதன் பதிப்பாசிரியரும் ஆவார். இவர் "மல்லாகத்தின் வரலாறும் அதன் அபிவிருத்தியும்" என்ற சரித்திர நூல், "கலையும் வாழ்வும்" நூல், "விழிமுத்து", "விழிசைச் சிவம் ஜனன நூற்றாண்டு மலர்" ஆகியவற்றின் தொகுப்பாசிரியர். "தங்கத்தலைவி", "விழிசைச் சிவம்" ஆகிய தனிமனித ஆளுமை சார் நூல்களின் ஆசிரியர். இவர் "பாவலர் துரையப்பாபிள்ளை நினைவுப் பேருரை சிறு நூல்" போன்றவற்றையும் வெளியிட்டுள்ளார். இவரது 60ஆவது, 65ஆவது, 70ஆவது அகவை நிறைவாகச் "சோலைக்குயில்", "விழிசைக் குயில்", "மாங்குயில்" ஆகிய மலர்கள் வெளிவந்துள்ளன.
# கோகிலா மகேந்திரன்

## நாடகவுலக வாழ்வு

இவர் 23 நாடகங்களை எழுதி நெறியாள்கை செய்துள்ளார். ஆறு நாடகங்களை எழுதி நெறியாள்கை செய்ததோடு தானும் நடித்துள்ளார். இரண்டு நாடகங்களின் தயாரிப்பாளராகவும் இருந்துள்ளார். வானொலி நாடகங்களையும் எழுதிய இவர் மாணவப் பருவத்தில் ஆசிரியர்களின் நெறியாள்கையில் ஐந்து நாடகங்களில் நடித்துள்ளார். "குயில்கள்" என்ற நூல் இவர் எழுதிய சில நாடகங்களின் தொகுப்பு. "கோலங்கள் ஐந்து" என்ற நாடகத் தொகுதியின் நூலாசிரியர்களில் இவரும் ஒருவர். "கேள்விகளின் முழக்கம்' எனும் இவரது நாடகம், வட இலங்கைச் சங்கீத சபையின் "நாடக கலாவித்தகர்' என்ற பட்டத்தினை இவருக்கு ஈட்டிக்கொடுத்தது.
# கோகிலா மகேந்திரன்

## வானொலியில்

இலங்கை வானொலியில் பூவும் பொட்டும், இசையும் கதையும், நவசக்தி, கலைக்கோலம், இளவேணில் போன்ற வானொலி சார் நிகழ்வுகள் பலவற்றில் இவர் பங்கு பற்றியுள்ளார். "சைவநற்சிந்தனை” என்ற தொடரில் ஒலித்த இவரது குரல் மிகுந்த வரவேற்பைப் பெற்றிருந்தது.
# கோகிலா மகேந்திரன்

## வெளிவந்த நூல்கள்

### சிறுகதைகள்

- *மனித சொரூபங்கள்*
- *முரண்பாடுகளின் அறுவடை*
- *பிரசவங்கள்*
- *வாழ்வு ஒரு வலைப்பந்தாட்டம்*
- *முகங்களும் மூடிகளும்* (2005)
- *வரிக்குயில்*
# கோகிலா மகேந்திரன்

## வெளிவந்த நூல்கள்

### நாவல்கள்

- *துயிலும் ஒருநாள் கலையும்*
- *தூவானம் கவனம்*
- *சந்தனச் சிதறல்கள்*
# கோகிலா மகேந்திரன்

## வெளிவந்த நூல்கள்

### உள சமூகக் கட்டுரைத் தொகுதிகள்

- *எங்கே நிம்மதி*
- *மனக்குறை மாற வழி*
- *மனமெனும் தோணி* (உளவியல் கட்டுரை)
- *மனச்சோர்வு*
- *உள்ளம் பெருங்கோயில்*
- *பதின்மவயதுப் பிரச்சினைகளும் அவற்றைக் கையாளுதலும் (நினைவுப்பேருரை)*
- *திருமனிதர்வாழ்வு*
# கோகிலா மகேந்திரன்

## வெளிவந்த நூல்கள்

### உளவியல் சார் புனைவுச் சரிதை

- *உள்ளத்துள் உறைதல்*
# கோகிலா மகேந்திரன்

## வெளிவந்த நூல்கள்

### சிறுவர் விஞ்ஞானப் புனைவுகள்

- *விஞ்ஞானக் கதைகள்*
- *அறிவியல் கதைகள்*
# கோகிலா மகேந்திரன்

## வெளிவந்த நூல்கள்

### புலப்பெயர்வு சார் புனைவுகள்

- *புலச்சிதறல் நெஞ்சம்*
# கோகிலா மகேந்திரன்

## வெளிவந்த நூல்கள்

### பெண்ணிய உளவியல் சார் தொகுப்பு

- *நேர்கொண்ட பாவை*
# கோகிலா மகேந்திரன்

## வெளிவந்த நூல்கள்

### விசேட உளவளத்துணை சிகிச்சை முறைகள்

- *சீர்மியத்தில் சிறப்பு முறைகள்*
# கோகிலா மகேந்திரன்

## வெளிவந்த நூல்கள்

### பெற்றோரியம்

- *குடும்பம் ஒரு கதம்பம்*
# கோகிலா மகேந்திரன்

## வெளிவந்த நூல்கள்

### மற்றைய நூல்கள்

- *Child Mental health*
- *உள்ளக் கமலம்*
- *கலைப்பேரரசு ஏ.ரி.பி - அரங்கக் கலையில் ஐம்பதாண்டு* (தனிமனித ஆளுமையும் நாடகமும் தொடர்பான நூல்)
- *கிரேக்கத்தின் தொல்சீர் அரங்கு* (நாடக அறிமுறை நூல்)
- *குயில்கள்*
- *சிறுவர் உளநலம்*
- *சின்னச் சின்னப் பிள்ளைகள்*
- *தங்கத் தலைவலி*
- *பாவலர் துரையப்பா பிள்ளை*
- *மகிழ்வுடன் வாழ்தல்*
- *மல்லாகத்தின் வரலாறும் அதன் அபிவிருத்தியும்*
- *முற்றத்தில் சிந்திய முத்துக்கள்*
- *விழி முத்து*
# கோகிலா மகேந்திரன்

## பரிசு பெற்ற நூல்கள்

- ''குயில்கள் - தேசிய இலக்கியப்பேரவை
- ''முகங்களும் மூடிகளும் - தேசிய இலக்கியப்பேரவை
- ''உள்ளம் பெருங்கோயில் - எழுத்தாளர் ஊக்குவிப்பு மையம்
- ''நேர்கொண்ட பாவை - தமிழ் இலக்கிய நிறுவகம்
# கோகிலா மகேந்திரன்

## விருதுகள்

### சாகித்ய இலக்கிய விருது பெற்ற நூல்கள்

- *பிரசவங்கள் (சிறுகதைத்தொகுதி - 1986)*
# கோகிலா மகேந்திரன்

## விருதுகள்

### அரசு இலக்கிய விருது பெற்ற நூல்கள்

- ''வாழ்வு ஒரு வலைப்பந்தாட்டம் (சிறுகதைத் தொகுதி - 1997)
# கோகிலா மகேந்திரன்

## விருதுகள்

### அரசு இலக்கிய விருதுக்காக விதந்துரைக்கப்பட்ட நூல்கள்

- *புலச்சிதறல் நெஞ்சம் (2014)*
- *நேர்கொண்டபாவை (2016)*
- *திருமனிதர்வாழ்வு (2018)*
# கோகிலா மகேந்திரன்

## விருதுகள்

### வடகிழக்கு மாகாண இலக்கிய விருது பெற்ற நூல்கள்

- *வாழ்வு ஒரு வலைப்பந்தாட்டம்*
# கோகிலா மகேந்திரன்

## விருதுகள்

### வடக்கு மாகாண இலக்கிய விருது பெற்ற நூல்கள்

- *மனமெனும் தோணி (2008)*
- *குடும்பம் ஒரு கதம்பம் (2023)*
# கோகிலா மகேந்திரன்

## விசேட விருதுகள்

- *கொடகே தேசிய இலக்கிய விருது (2009)*
- *தமிழியல் விருது - எழுத்தாளர் ஊக்குவிப்பு மையம் (2010)*
- *முதலமைச்சர் விருது - பண்பாட்டலுவல்கள் திணைக்களம், வட மாகாணம் (2014)*
- *.மூத்த நாடக எழுத்தாளர் விருது - றோயல் கல்லூரித் தமிழ் மன்றம் -கொழும்பு (2015)*
- *ரூப ராணி ஜோசப் நினைவு இலக்கிய விருது - மக்கள் கலை இலக்கிய மன்றம் -கண்டி (2017)*
- *.ஐ .பி .சி தமிழ் பன்முக ஆளுமை விருது (2019)*
- *.Inspirational woman விருது - மகளிர் விவகார அமைச்சு - வடமாகாணம் (2019)*
- *மகாஜனா விழுது விருது - பழைய மாணவர் தாய்ச் சங்கம் (2019)*
- *சிவத்தமிழ் விருது - சிவத்தமிழ்ச் செல்வி அறநிதியச் சபை- தெல்லிப்பழை (2020)*
- *குறமகள் ஞாபகார்த்த ,பல்துறை வாழ்நாள் சாதனையாளர் விருது - வென்மேரி அறக்கட்டளை (2022)*
- *அரச கேசரி விருது - இயல் துறை - யாழ் மாநகர சபை (2023)*
- *வாழ்நாள் சாதனையாளர் விருது - இரா .உதயணன் இலக்கிய நிறுவகம் (2023)*
- *தமிழ் வித்தகர் விருது - சைவப்புலவர் செல்லத்துரை அறக்கட்டளை (2024)*
# கோகிலா மகேந்திரன்

## கெளரவப் பட்டங்கள்

- *இலக்கிய வித்தகர் - இந்துசமய ,தமிழ் கலாசார இராஜாங்க அமைச்சு (1986)*
- *கலைச்சுடர் - வலிவடக்குப் பிரதேச செயலகம் (2004)*
- *சமூக ஒளி - கத்தோலிக்கக் கலை இலக்கிய வட்டம் (2010)*
- *கலாபூசணம் - இந்துசமய கலாசார அலுவல்கள் திணைக்களம் (2014)*
- *சமூக திலகம் - கொட்டடி சனசமூக நிலையமும், கிராம அபிவிருத்திச் சங்கமும் (2016)*
- *கலைப்பிரவாகம் - வட இலங்கைச் சங்கீத சபை (2017)*
- *திருமுறை நெறிச்செல்வர் - திருவாவடுதுறை ஆதீனம் (2018)*
- *செம்புலத்திருமகள் - சுன்னாகம் சிவன் சிறுவர் கழகம் (2023)*
- *கலா வித்தகர் விருது - வட இலங்கைச் சங்கீத சபை (10.03.2002)*
# கலிப்பொலி போர்த்தொடர்

**கலிப்பொலி போர்த்தொடர்** (*Gallipoli Campaign*) என்பது முதலாம் உலகப் போரின் போது துருக்கியில் கலிப்பொலி என்ற இடத்தில் ஏப்ரல் 25, 1915 முதல் சனவரி 9, 1916 வரை இடம்பெற்ற போர் நடவடிக்கை ஆகும். இப்போர் நடவடிக்கை உதுமானியப் பேரரசின் தலைநகரான கொன்சுதாந்திநோபிள் நகரை கைப்பற்றி அதன் மூலம் உருசியாவுக்கான கடற்பயணத்தை இலகுவாக்குவதற்காக பிரித்தானியப் பேரரசு மற்றும் பிரெஞ்சுப் படைகள் மேற்கொண்ட ஒரு கூட்டு நடவடிக்கை ஆகும். இந்நடவடிக்கை கூட்டுப் படைகளுக்கு பெரும் தோல்வியில் முடிவடைந்ததோடு, இரு தரப்பிலும் பலத்த உயிர்ச்சேதத்தை உண்டு பண்ணியது.  
துருக்கியில் இந்நடவடிக்கை *Çanakkale Savaşları* (கனக்கேல் என்பது துருக்கிய மாகாணம்) என்றும், ஐக்கிய இராச்சியத்தில் *டார்டனெல்லாஸ் நடவடிக்கை* அல்லது *'கலிப்பொலி* என்றும் அழைக்கப்படுகிறது. பிரான்சில் இது *Les Dardanelles* என்றும், ஆஸ்திரேலியா, நியூசிலாந்து, மற்றும் நியூபன்லாந்தில், இந்நடவடிக்கை *கலிப்பொலி நடவடிக்கை* அல்லது *கலிப்பொலி போர்* என அழைக்கப்படுகிறது.
# தொரெசு நீரிணை

கீழே உள்ளது; டொரெஸ் நீரிணைத் தீவுகள் பல வடக்கே காணப்படுகின்றன.]]
**தொரெசு நீரிணை** (*Torres Strait*) என்பது ஆத்திரேலியாவுக்கும், மெலனீசியத் தீவான நியூ கினிக்கும் இடையில் அமைந்துள்ள ஒரு நீரிணை ஆகும். இது கிட்டத்தட்ட 150 கி.மீ. அகலமானது. இதன் தெற்கே ஆத்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள கேப் யோர்க் மூவலந்தீவும், வடக்கே பப்புவா நியூ கினியின் மேற்கு மாகாணமும் அமைந்துள்ளன. 1606 ஆம் ஆண்டு இந்நீரிணை வழியாகப் பயணம் செய்த எசுப்பானிய மாலுமி லூயிசு வாஸ் டி தொரெசின் நினைவாக இது பெயரிடப்பட்டது.
# தொரெசு நீரிணை

## புவியியல்

டொரெஸ் நீரிணை பவளக் கடலை கிழக்கே அரபூரா கடலுடன் இணைக்கிறது. இது ஒரு பன்னாட்டு முக்கியத்துவம் வாய்ந்த கடற் பாதை ஆயினும், இங்குள்ள கற்பாறைகளும், சிறு தீவுகளும் கடற்பயணம் மேற்கொள்வோரைப் பெரும் சிரமத்துக்குள்ளாக்கும். இதன் தெற்கே உள்ள எண்டெவர் நீரிணை, வேல்ஸ் இளவரசர் தீவிற்கும் ஆஸ்திரேலியாவின் பெருந்தரைப் பகுதிக்கும் இடையில் உள்ளது.  
இந்நீரிணையில் டொரெஸ் நீரிணைத் தீவுகள் எனப்படும் பல தீவுக்கூட்டங்கள் காணப்படுகின்றன. குறைந்தது 274 தீவுகள் இக்கூட்டத்தில் உள்ளன. இவற்றில் 17 தீவுகளில் தற்போது மக்கள் குடியிருப்புக்கள் உள்ளன. 6,800 இற்கும் அதிகமான டொரெஸ் நீரிணைத் தீவு மக்கள் (ஆஸ்திரேலியப் பழங்குடிகள்) இந்தத் தீவுகளில் வாழ்கின்றனர். மேலும் 42,000 பேர் இடம்பெயர்ந்து ஆஸ்திரேலியாவின் பெருந்தரைப் பகுதியில் வாழ்கின்றனர்.
# வார்ப்புரு:Australia state or territory

<noinclude>
</noinclude>{|
|-
||'''}
|-
| |
|-
| | புனைபெயர்(கள்): *}*
|-
|-
| | வரைபடத்தில் }]]
ஏனைய மாநிலங்களும் பிரதேசங்களும்
|-
! தலைநகர்
| }
|-
! அரசு
| அரசியலமைப்பு முடியாட்சி
|-
! ஆளுநர்
| }
|-
! முதல்வர்
| } (})
|-
! | நடுவண்&nbsp;பிரதிநிதித்துவம்
|-
| &nbsp;- கீழவை || }
|-
| &nbsp;- செனட் || }
|-
! | மொத்த தேசிய உற்பத்தி (})
|-
| &nbsp;- உற்பத்தி ($m)<sup>&nbsp;</sup> || } (})
|-
| &nbsp;- தலா/ஆள்வீதம்<sup>&nbsp;</sup> || } (})
|-
! | மக்கள்தொகை (})
|-
| &nbsp;- மக்கள்தொகை<sup>&nbsp;</sup> || } (})
|-
| &nbsp;- அடர்த்தி<sup>&nbsp;</sup> || }/கிமீ² (})
&nbsp;/சது&nbsp;மைல்
|-
! பரப்பளவு || &nbsp;
|-
| &nbsp;- மொத்தம்<sup>&nbsp;</sup> || } கிமீ²
&nbsp;சது&nbsp;மைல்
|-
| &nbsp;- நிலம் || } கிமீ²
&nbsp;சது&nbsp;மைல்
|-
| &nbsp;- நீர் || } கிமீ² (}%)
&nbsp;சது&nbsp;மைல்
|-
! உயரம் || &nbsp;
|-
| &nbsp;- அதிஉயர் புள்ளி || }
|-
| &nbsp;- அதிதாழ் புள்ளி || }
|-
! நேரவலயம்
|| }
|-
! குறியீடுகள் || &nbsp;
|-
| &nbsp;- அஞ்சல் || }
|-
| &nbsp;- **ISO&nbsp;3166-2** || }
|-  
|-
! வலைத்தளம்
| }
|-
|}<noinclude>  
</noinclude>
# கார்பனிபெரசுக் காலம்

**கார்பனிபெரசு** (*Carboniferous*) என்பது மில்லியன் ஆண்டுகளுக்கு முன்தொடங்கி மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் ஒரு பகுதியான கார்பனிபெரசுக் காலம் டெவோனியக் காலத்தின் முடிவிலிருந்து பேர்மியன் காலத்தின் தொடக்கம் வரையான காலத்தைக் குறிக்கிறது.
கார்பனிபெரசுக் காலத்தில் உறைபனிப்பரவல், தாழ்வான கடல்மட்டங்கள், மலைகள் ஆக்கல் போன்றவை நடைபெற்றன. இக்காலத்தின் நடுவில் சிறிய அளவிலான கடலுயிர் அழிவு நிகழ்வென்று இடம்பெற்றது. இக்காலத்துக்கான பெயர் நிலக்கரியைக் குறிக்கும் *carbo* எனப்படும் இலத்தீன் மொழி சொல்லிலிருந்து பெறப்பட்டதாகும். கார்பனிபெரசு (Carboniferous) என்பது *நிலக்கரியப் போதிகை* எனப்பொருள்படும், கார்பனிபெரசுக் காலத்தில் உலகம் முழுவதும் நிலக்கரிப் படிவுகள் ஏற்பட்டதன் காரணமாக இக்காலத்துக்கு இப்பெயர் வழங்குகிறது.
# உபயகதிர்காமம்

இலங்கையில் பிரசித்தி பெற்ற சுயம்பு இந்துக் கோயில்களுள் **உபயகதிர்காமம் ஸ்ரீ சக்கர சண்முகர் ஆலயம்** முக்கியமானது.
# உபயகதிர்காமம்

## அமைவிடம்

இரண்டாம் கதிர்காமம் என்று போற்றப்படும் இவ்வாலயம் இலங்கையின் வடபகுதியிலுள்ள யாழ்ப்பாணக் குடாநாட்டில், புலோலி என்னுமிடத்திலுள்ளது. பருத்தித்துறை - யாழ் வீதியிலுள்ள மந்திகைச்சந்தியில் இருந்து, வல்லிபுர வீதியூடாக நடந்தால் இவ்வாலயத்தை அடையலாம். அருகில் 200 வருட வரலாறு கொண்ட பெரியதேவனத்தாய் விநாயகர் ஆலயம் உள்ளது.
# உபயகதிர்காமம்

## பூசை

மூவேளை நித்திய பூசை நடைபெறும். கார்த்திகை மாதம் கார்த்திகை நட்சத்திரத்தில் இரவு திருக்கார்த்திகைக் கற்பூரத் திருவிழா, மற்றும் கதிர்காமத் தீர்த்தத்தை அடுத்ததாக திருவோண நட்சத்திரத்தில் தீர்த்தம் என்பன சிறப்புற நடைபெறும். முத்துலிங்க சுவாமிகளால் வரையப்பட்ட சுப்பிரமணியர் யந்திரமே கதிர்காமத்தின் அருட்பெருக்கிற்கு காரணம் என்பர். அவ்வாறே உபயகதிர்காம சக்கர யந்திரமும் போற்றப்படுகின்றது.
# உபயகதிர்காமம்

## மூலவர்

வெண்கல் மலையில் சுயம்புவாகத் தோன்றிய சக்கர யந்திரமே மூலவராக அமைந்ததால் ஸ்ரீ சக்கர சண்முகர் ஆலயம் என்ற பெயரைப் பெற்றது. விநாயகர், சிவன் மற்றும் சக்தியரைக் குறிக்கும் எழுத்துகளும் சக்கர வலப்பாகத்து முனைகளை அடுத்து அமைந்துள்ளன. தலவிருட்சமாம் விளாமரத்தே விளாத்தீஸ்வரன் எனும் தெய்வம் 200 ஆண்டுகளாக சுயம்புவாக எழுந்தருளியுள்ளான். அதன் முன்னரும் இவ்விளாமரத்தின் தாய் மரத்தில் அவன் எழுந்தருளியிருந்ததாக கர்ண பரம்பரைக்கதைகள் கூறுகின்றன.
# உபயகதிர்காமம்

## ஆலய வரலாறு

1909 ஆம் ஆண்டு, தமிழ்நாடு திருநெல்வேலி குகனருட்செல்வி ரீ.எஸ்.லோகாம்பாளின் கனவில் முருகன் இவ்வாலய யந்திர மகிமை உரைத்து இது பச்சிமப்புலவர்கானநகரில் விளாமரத்தடியிலுள்ள வெண்கல் மலையில் சுயம்புவாக உள்ளதாக உரைத்து அந்த யந்திர உருவை வரைந்து வந்து இல்லத்தே பூசிக்குமாறு அருளினார். பச்சிமப்புலவர்கானநகரம் யாழ்ப்பாணக் குடாநாட்டில் உள்ளதென 1911 இல் கனவில் முருகன் மீண்டும் கூறி அருளினார்.  
பச்சிமப்புலவர்கானநகரம் என்பது புலோலி என யாழ் பண்டிதர்கள் கூறி உதவ யந்திரம் உள்ள இடத்தை 11 நாளாக புலோலி மக்கள் உதவியுடன் தேடினார். வைகாசி விசாகத்தன்று இடத்தை அடைந்த அம்மையார் அந்த யந்திர உருவை வரைந்து சென்று இல்லத்தே பூசித்து வந்தார். அம்மையார் கனவில் முருகன் மீண்டும் 1924 இல் உரைத்தபடி ஜூலை 25, 1924 அன்று யந்திர மகிமையை புலோலி மக்கள் அறியுமாறு பிரசுரத்து ஆலயம் எழுப்பச் செய்தார். லோகாம்பாள் அம்மையார் செப்டம்பர் 20, 1970 இல் இறந்தார்.  
முருகப்பெருமான் ஸ்ரீ சக்கர சண்முகராக உபயகதிர்காமத்தே தான்தோன்றியாக வீற்றிருந்து பக்தருக்கு அருளாட்சி புரிகின்றான்.
# டெவோனியக் காலம்

**டெவோனியக் காலம்** (*Devonian*) என்பது மில்லியன் ஆண்டுகளுக்கு முன்தொடங்கி மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் ஒரு பகுதியான டெவோனியக் காலம் சிலுரியன் காலத்தின் முடிவிலிருந்து கார்பனிபெரசுக் காலத்தின் தொடக்கம் வரையான காலத்தைக் குறிக்கிறது. இக்காலத்தைச் சேர்ந்த பாறைப்படிவுகள் முதன்முதாலாக ஆய்வுக்குட்படுத்தப்பட்ட இங்கிலாந்தின் டெவோன் கவுண்ட்டியின் காரணமாக இப்பெயர் இக்காலத்துக்கு இடப்பட்டுள்ளது. இக்காலத்தில், சுமார் 365 மில்லியன் ஆண்டுகளுக்கு முன்னர், முதன்முதலாக மீன்கள் கால்களைப் கூர்ந்து நாற்காலிகளாகத் தரையில் நடக்கத்தொடங்கின.இக்காலத்தின் தரைவாழ் கணுக்காலிகள் கணுக்காலிகளும் நன்கு நிலைக்கொண்டிருந்தன.  
இக்காலத்தின் முதல் விந்துத்தாவரங்கள் தரையில் பரவி பாரிய காடுகளை உறுவாக்கின. கடலில் தொடக்கநிலை-சுறாமீன்கள் சிலுரியன் காலத்தை விட எண்ணிகையில் கூடின. முதன்முதலாக கதுப்பு-மீன் துடுப்புக்களைக் கொண்ட மீன்களும் எழும்புகளைக் கொண்ட மீன்களும் கூர்வடைந்தன. முதல் அமோனைற்று மெல்லுடலிகள் தோன்றின, முக்கூற்றுடலிகள், விளக்குச் சிப்பிகள், பவழப் பாறைகள் என்பவையும் இக்காலத்தின் பரவலாக காணப்பட்டன. பின் டெவோனிய அழிவு நிகழ்வு கடல்வா உயிரினங்களை வெகுவாக பாதித்தது.  
தொல்புவியியல் நோக்கில் இக்காலத்தில் தெற்கே பெருங்கண்டம் கொண்ட்வனாவும், தெற்கே சைபீரியக கண்டமும் தொடக்கநிலை ஐரோஅமெரிக்க பெருங்கண்டமும் இக்காலத்தில் முக்கியத்துவம் பெற்றன.
# ஒளியின் வேகம்

வெற்றிடம் ஒன்றில் **ஒளியின் வேகம்** (*speed of light*) என்பது இயற்பியலில் ஒரு அடிப்படை மாறிலி. இது பொதுவாக "c" என்னும் ஆங்கில எழுத்தால் குறிக்கப்படுகிறது. கட்டற்ற வெளியில் (free space), கண்ணுக்குப் புலப்படும் கதிர்வீச்சு உட்பட எல்லா மின்காந்தக் கதிர்வீச்சுகளினதும் வேகம் இதுவே. ஓய்வுத்திணிவு பூச்சியமாக உள்ள எதனதும் வேகமும் இதுவேயாகும்.  
வெற்றிடத்தில் *ஒளி வேகம்* விநாடிக்கு 299,792,458 மீட்டர்களாகும்.இதனை 2.99*10<sup>8</sup>ms<sup>−1</sup> அல்லது 3*10<sup>8</sup>ms<sup>−1</sup> (வெற்றிடத்தில் மட்டும்) என்றும் கூறலாம்.ஒளியின் வேகம் ஒரு மாறிலி (constant) ஆகும்.  
ஒளி, ஒரு ஒளி ஊடுசெல்லவிடும் அல்லது ஒளிகசியும் பொருளினூடாகச் செல்லும்போது அதன் வேகம் வெற்றிடத்தில் உள்ள வேகத்திலும் குறைவாக இருக்கும். வெற்றிடத்தில் ஒளி வேகத்துக்கும், நோக்கப்பட்ட நிலைமை வேகத்துக்கும் இடையிலான விகிதம் குறிப்பிட்ட ஊடகத்தின் விலகல் குறியீட்டெண் (refractive index) அல்லது முறிவுக் குணகம் எனப்படும்.  
பொதுச் சார்புக் கோட்பாட்டில், "c", வெளிநேரத்தின் ஒரு முக்கியமான மாறிலியாகும். ஈர்ப்பின் காரணமாக வெளிநேரம் வளைந்து இருப்பதனால், தூரம், நேரம் என்பவற்றையும்; அதனால், வேகத்தையும், தெளிவாக வரையறுக்க முடியாதுள்ளது.
# ஒளியின் வேகம்

## குறியீட்டு முறை,மதிப்பு மற்றும் அலகு

வெற்றிடத்தின் ஒளியின் வேகமானது பரிமாணத்தின் இயற்பியல் காரணி என்பதால் அதன் மதிப்பு அலகு அமைப்பில் உள்ளது. பன்னாட்டு அலகு முறையில் மீட்டர் எனபது வெற்றிடத்தில் ஒளி ஒரு விநாடியில் கடக்கும் தொலைவு 1⁄299,792,458 /s ஆகும். இதன் அடிப்படையில் ஒளியின் வேகம் சரியாக 299,792,458 மீட்டர்/விநாடி.  
பொதுவாக வெற்றிடத்தில் ஒளியின் வேகம் c என்று குறிப்பிடப்படுகிறது , c எனில் லத்தீனில் celeritas (பொருள்: வேகம்) ஆகும்
# ஒளியின் வேகம்

## பரவுதல்

செவ்வியல் இயற்பியலில் ஒளி ஒரு மின்காந்த அலையாக புரிந்துகொள்ளப்பட்டது. செவ்விய நடத்தையானது மாக்சுவெல் சமன்பாட்டின் (*Maxwell equation*) படி,  
c = 1/√ε<sub>0</sub>μ<sub>0</sub>,  
இங்கு C என்பது வெற்றிடத்தில் பாயும் ஒளியின் வேகம், ε<sub>0</sub> மின் மாறிலி மற்றம் μ<sub>0</sub> காந்தமாறிலி ஆகும்.  
தற்கால, குவாண்டம் இயற்பியலில் மின்காந்த புலமானது குவாண்டம் மின்னியக்கவியலாக வரையறுக்கப்படுகிறது. இக்கோட்பாட்டின் படி ஒளி என்பது அடிப்படையில் கிளர்வுற்ற (குவாண்டா) மின்காந்தபுலமான போட்டான்கள் அல்லது ஒளியன்கள் (photons) ஆகும். மின்னியக்கவியலில் ஒளியன்கள் நிறையற்ற துகளாகயால், சிறப்புச்சார்ச்சின் படி ஒளியன்கள் வெற்றடத்தில் ஒளியின் வேகத்தில் பரவுகின்றன.
# ஒளியின் வேகம்

## ஒளி-பிரபஞ்சத்தின் வேக எல்லை

ஐன்ஸ்டைனின் சார்பியல் கோட்பாட்டின் படி ஒளியின் திசைவேகம் தான் இப்பிரபஞ்சத்தின் வேக எல்லையாகும்.ஒளி என்பது போட்டான் (photons) எனும் நிறை இல்லாத ஒரு துகள் ஆகும்.இத்துகள்கள் புவியீர்ப்பு விசைக்கு கட்டபடாததால் ஒளியின் திசைவேகம் தான் இப்பிரபஞ்சத்தின் வேக எல்லை என ஐன்ஸ்டின் கூறியுள்ளார். ஒளியின் திசைவேகத்தை விட அதிக திசைவேகத்திற்கு எந்த ஒரு பொருளையும் முடுக்குவிக்க இயலாது.  
ஒளியின் வேகத்தை ஐன்ஸ்டின் தனது சார்பியல் கோட்பாட்டின் மூலமே விளக்கினார்.
:<big>E=mc<sup>2</sup></big>
இதில் c என்பதே வெற்றிடத்தில் செல்லும் ஒளியின் வேகம் என ஐன்ஸ்டின் கூறினார்.
# ஒளியின் வேகம்

## முரண்பாடுகள்

சுடப்பட்ட ஒரு துப்பாக்கிக் குண்டு மரக்கட்டையைத் துளைத்து வெளியேறும் போது தனது ஆற்றலை இழப்பதால் ஆரம்ப திசைவேகத்தை விட சற்று குறைவான வேகத்தில் செல்லும். அதே போல வெற்றிடத்தில் தனக்குரிய திசைவேகத்தில் செல்லும் ஒளி வேறொரு ஊடகத்திற்கு செல்லும் போது தனது திசைவேகத்தை இழக்கும். ஆனால் மறுபடியும் அந்த ஊடகத்திலிருந்து வெற்றிடத்திற்குச் செல்லும் போது தனது பழைய திசைவேகத்தை அடைகிறது. எந்த வித முடுக்கு விசையும் இல்லாமல் தனது பழைய திசைவேகத்தை திரும்பவும் அடைவது அறிவியலாளர்களை ஆச்சரியத்தில் ஒரு விந்தையான முரணாகும். அதே போல மற்றொரு முரண் என்னவெனில் ஓடும் தொடருந்து ஒன்றில் இருந்து சுடப்பட்ட குண்டின் வேகம் தொடருந்தின் வேகம் மற்றும் குண்டின் வேகத்தின் கூடுதலுக்குச் சமமாகும், ஆனால் ஓடும் தொடருந்திலிருந்து உமிழப்பட்ட ஒளியானது எப்போதுமே மாறிலிதான். அதாவது உமிழப்பட்ட மூலத்தின் இயக்கத்தைச் சார்ந்து அமையாது.ஒளியின் வேகம் பற்றிய ஐன்ஸ்டினின் கூற்று தவறு என அறிவியலாளர்கள் ஒரு சிலர் கூறுகின்ரனர்.அவர்கள் ஒளியின் வேகத்தை விட நியூட்ரினோ எனும் அணுத்துகள் வேகமாக செல்வதாக கூறுகின்றனர்.இதனை நிரூபிக்கும் பணிகளும் நடைபெறுகின்றன.
# ஒளியின் வேகம்

## பயன்கள்

ஒளியின் திசைவேகத்தை அறிவதால் நமக்குப் பல பயன்பாடுகள் உள்ளன. அவற்றுள் சில:
- ஐன்ஸ்டைனின் நிறையாற்றல் சமன்பாட்டைப் பயன்படுத்த ஒளியின் திசைவேகம் ஒரு முக்கியமான மாறிலியாகும்.
- அலைகளின் அதிர்வெண் கண்டறிய உதவும் சமன்பாட்டில் ஒளியின் திசைவேகம் இன்றியமையாததாகும்.
- தூரத்தில் உள்ள கோள்களின் தொலைவு மிக மிக அதிகம். ஆவற்றை நாம் நடைமுறையில் பயன்படுத்தும் (கி.மீ) அலகுகளால் குறிப்பிட இயலாது. எனவே வானியல் அலகு பயன்படுத்தப்படுகிறது. ஒரு வானியல் அலகு என்பது ஒளியானது வெற்றிடத்தில் ஒரு ஆண்டு பயணிக்கும் தொலைவாகும். அதாவது 149600000000 மீ ஆகும்.
# சிலுரியக் காலம்

**சிலுரியம்** அல்லது **சிலுரியக் காலம்** (*Silurian*) என்பது மில்லியன் ஆண்டுகளுக்கு முன்தொடங்கி மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் 3வது காலமான சிலுரியக் காலம் ஓர்டோவிசியக் காலத்தின்முடிவிலிருந்து டெவோனியக் காலத்தின் தொடக்கம் வரையான காலத்தைக் குறிக்கிறது. ஏனைய பண்டைக் காலங்களைப் போலவே சிலுரியக் காலத்தின் தொடக்க, முடிவுப் பாறைப் படிவுகள் தெளிவாக அறியப்பட்டுள்ளன இருப்பினும் அவற்றின் நாட்கள் 5-10 மில்லியன் ஆண்டுகளால் தெளிவின்மை உள்ளது. கடலுயிர்கள் 60% வரை அழிவுற்ற ஓர்டோவிசிய-சிலுரிய அழிவு நிகழ்வுடன் சிலுரிய காலம் தொடங்குவதாக கொள்ளப்படுகிறது.
# மாகரல் திருமாகரலீஸ்வரர் கோயில்

**மாகரல் திருமாகரலீஸ்வரர்** தமிழ்நாட்டில் காஞ்சிபுரம் மாவட்டம் செய்யாற்றின் வடகரையில் திருமாகரல் அமைந்துள்ளது. காஞ்சிபுரத்திலிருந்து உத்திரமேரூர் செல்லும் பேருந்துகளில் சென்றால் 16 கி.மீ. இல் இங்கு வரலாம். இக்கோவில் ராஜ ராஜ சோழனால் கட்டப்பட்டது. இதன் உட்பிரகாரம் யானையின் பின்புற அமைப்பில் உள்ளது. திருஞான சம்பந்தரால் பதிகம் இயற்றப்பட்டுள்ள ஏழாவது தலம் ஆகும்.
கோவில் நகரம் காஞ்சியில் அமைந்துள்ள அழகிய கோவில்.  
சிவ தலங்களிலேயே மிகவும் சிறப்பாக இங்கு உடும்பின் வால் வடிவில் சுவாமி அமைந்துள்ளார். இங்கு அர்த்தநாரியாக பைரவ சுவாமி உள்ளார். வெள்ளை யானை மீது அமர்ந்த கோலத்தில் முருகன். இராஜகோபுரத்தில் கோவில் வரலாறு அற்புத சிற்பங்களாய் பொறிக்கப்பட்டுள்ளன. அங்குள்ள தூண்களில் அழகிய சிற்ப வேலைபாடுகள் உள்ளன.
# மாகரல் திருமாகரலீஸ்வரர் கோயில்

## கோயில் சிறப்புகள்

- இத்தலத்தின் லிங்கம் சுயம்பு வடிவமானது
- இறைவன் பெயர்கள்
- திருமாகரலீஸ்வரர்
- அகத்தீசுவரர்
- உடும்பீசுவரர்
- புற்றிடங்கொண்டநாதர்
- பாரத்தழும்பர்
- ஆபத்துக்காத்தவர்
- ஆபத்சகாயர்
- பரிந்துகாத்தவர்
- மங்கலங்காத்தவர்
- மகம்வாழ்வித்தநாதர்
- நிலையிட்டநாதர்
- தடுத்தாட்கொண்டவர்
- அம்பிகை பெயர் ஸ்ரீ திருபுவனநாயகி.
- தீர்த்தம் அக்னி.
- தல மரம் எலுமிச்சை.
- தல விநாயகர் ஸ்ரீ பொய்யாமொழிவிநாயகர்.
- தல முருகர் வெள்ளை யானை மீது அமர்ந்த கோலத்தில் கஜாரூடமுருகர் அமைந்துள்ளார்.
- திருப்பதிகம் திருஞான சம்பந்தரால் இயற்றப்பட்டது. இதை ஓதும் அன்பர்களுக்கு எலும்பு சம்பந்தப்பட்ட நோய்கள் நீங்கும். குழந்தை பாக்கியம் கிட்டும், மன நிம்மதி கிடைக்கும் என்பது நம்பிக்கை.
# விக்கிப்பீடியா:முதற்பக்கக் கட்டுரைகள்/அக்டோபர் 26, 2008

**சிவபுராணம்** என்பது கி.பி. ஒன்பதாம் நூற்றாண்டின் இறுதிப் பகுதியில் வாழ்ந்த மாணிக்கவாசகரால் இயற்றப்பட்ட திருவாசகம் என்னும் சைவத் தமிழ் நூலின் ஒரு பகுதி ஆகும். *திருவாசகத்திற்கு உருகாதார் ஓர் வாசகத்திற்கும் உருகார்* என்று போற்றப்படும் சிறப்புப் பெற்ற இந் நூலின் முதற் பகுதியாகச் சிவபுராணம் அமைந்துள்ளது. 95 அடிகளைக் கொண்டு கலிவெண்பாப் பாடல் வடிவில் அமைந்துள்ள இது சைவர்களின் முதன்மைக் கடவுளான சிவபெருமானின் தோற்றத்தையும், இயல்புகளையும் விபரித்துப் போற்றுகிறது. அத்துடன், உயிர்கள் இறைவனை அடைவதற்கான வழிமுறைகளையும் சைவசித்தாந்தத் தத்துவ நோக்கில் எடுத்துக்கூறுகின்றது. மிகவும் எளிய தமிழில் எழுதப்பட்டிருக்கும் இப் பாடலின் பெரும்பாலான பகுதிகள், ஆயிரத்து நூறு ஆண்டுகள் கழிந்துவிட்டபின், தற்காலத்திலும் இலகுவாகப் புரிந்து கொள்ளக் கூடியவையாக உள்ளன.  
---  
**கிப்பன் பண்டம்** (*Giffen good*) என்பது விற்பனை விலை ஏறும்போது நுகரப்படும் அளவு மிகுதியாகும் தன்மையுடைய இழிவுப்பண்டத்தைக் குறிக்கும். கிப்பன் பண்டங்கள் அனைத்து சூழல்களிலும் இத்தன்மையைப் பெற்றிருக்க வேண்டுமென்பதில்லை. இவை உலகில் இருக்க வேண்டுமென்பதுகூட இல்லை. குறிப்பிட்ட மெய்யுலகு அல்லது கருத்தளவு சூழல்களில் மட்டும் இவை இத்தன்மையைக் கொண்டிருக்கலாம்.  
---
<font size=+2>**உங்களுக்குத் தெரியுமா**</font>  
- மணிக்கு 105 கிமீ (65 மைல்) வேகத்துக்கு மேல் ஓடக்கூடிய **சிவிங்கிப்புலியே** அனைத்து விலங்களிலும் வேகமானது.
- இந்தியாவின் முதல் பிரதமர் **ஜவஹர்லால் நேரு** ஒர் இறைமறுப்பாளர்.
- ஐம்பெருங் காப்பியங்கள் சிலப்பதிகாரம், மணிமேகலை, குண்டலகேசி, வளையாபதி, சீவக சிந்தாமணி ஆகும்.
- எவரெஸ்ட் சிகரம் உலகிலேயே யாவற்றினும் மிக உயர்ந்த கொடுமுடியாகும்.
- **மதுரை** நகரம் 2500 ஆண்டுகள் பழமையானது.
# குறைகேள் அதிகாரி

**குறைகேள் அதிகாரி** (*Ombudsman*) என்பவர் ஒர் அரசு அல்லது அமைப்பு தொர்பாக மக்களுக்கு அல்லது நுகர்வோருக்கு இருக்க கூடிய குறைகளைக் கேட்டு அதை நிவர்த்தி செய்ய முற்படும் அதிகாரி ஆவார். பொதுவாக மற்ற குறை நிவர்த்தி வழிகள் எவையும் பயனளிக்காவிட்டாலே இவர் கவனம் செலுத்துவார். அரசு அல்லது அமைப்பு இவரை நியமித்தாலும், இவர் அவற்றுன் பொது செயற்பாட்டுக்கு அப்பாலே இயங்குபவராகவே பார்க்கப்படுகிறார்.
# தமிழர் தொழில்நுட்பம்

வெளிக்கொணரப்பட்ட சங்க கால நகர கட்டிடத் தொகுதிகள்]]  
**தமிழர் தொழினுட்பம்** என்பது தமிழர் பங்களித்து பயன்படுத்தும் பல் துறை சார் தொழில்நுட்பங்களைக் குறிக்கும். 16 ம் நூற்றாண்டு அறிவியல் புரட்சி வரைக்கும் தமிழர் தொழினுட்பம் ஏனைய நாகரிகங்களுக்கு இணையான வளர்ச்சியைக் கொண்டிருந்தது. வேளாண்மை, கட்டிடக்கலை, இசைக்கருவிகள், மருத்துவம், கப்பற்கலை, போர்க்கலை என பல துறைகளில் தமிழர் தொழினுட்பம் சிறந்து இருந்தது.
# தமிழர் தொழில்நுட்பம்

## வரலாறு

தமிழர்களின் தொழில்நுட்ப வரலாற்றினை, தமிழ் இலக்கியக் குறிப்புகள், கல்வெட்டுகள் , தொல்லியல் ஆய்வுகள், நடப்பில் உள்ள கலைகள் உட்பட்ட பல்வேறு சான்றுகள் ஊடாக தொகுக்க முடியும். தமிழர்களின் பண்டைய உயர்ந்த தொழில்நுட்பத் திறனை கீழடி தொல்லியல் களம், ஆதிச்சநல்லூர் தொல்லியல் களம் உட்பட்ட தொல்லிய ஆய்வுகளும், இலக்கியக் குறிப்புகளும் வலுவாக நிறுவியுள்ளன. கீழடி தொல்லியல் கள ஆய்வுகள் சங்க கால கட்டிடத்தொகுதிகள், சுடுமண் குழாய் மூலம் உருவாக்கப்பட்ட கழிவுநீர் கால்வாய்கள், உறை கிணறுகள், நான்கு வகையான செங்கற்கள், பல்வேறு வகை மண்பாண்டங்கள், இரும்பு ஆயுதங்கள், பல்வகை அரிய தொல்பொருட்கள் தமிழர்களின் தொழினுட்பம் வளர்ச்சியடைந்த ஒரு நகர வாழ்கைக்கு உதவியை நிறுவியுள்ளன. இடைக் காலத்தில் நிலவிய சோழப் பேரரசு, கட்டிடக்கலை, சிற்பக்கலை, கப்பற்கலை, புவியியல் என்று பல்வேறு துறைகளில் ஒரு உயரிய இடத்தை எட்டியது.
# தமிழர் தொழில்நுட்பம்

## துறைகள்

- தமிழர் வேட்டைத் தொழினுட்பம்
- தமிழர் மீன்பிடிப்புத் தொழினுட்பம்
:* முத்தெடுத்தல்
:* சங்கு குளித்தல்
:* உப்புத் தொழில்
- தமிழர் வேளாண்மைத் தொழினுட்பம்
- தமிழர் போக்குவரத்துத் தொழினுட்பம்
- தமிழர் கப்பற்கலை
::* தமிழர் கடற்பயணத் தொழினுட்பம்
- தமிழர் தொடர்பாடல் தொழினுட்பம்
- தமிழர் நெசவுக்கலை
- தமிழர் தையற்கலை
- தமிழர் உலோகத் தொழினுட்பம்
- தமிழர் நகைத் தொழினுட்பம்
- தமிழர் மரவேலைக்கலை
- தமிழர் கல்வேலைக்கலை
- தமிழர் மட்பாண்டக்கலை
- தமிழர் பீங்கான்வேலை
- தமிழர் இசைக்கருவித் தொழினுட்பம்
- தமிழர் சமையல் கருவிகள்
- தமிழர் கட்டிடக்கலை
- தமிழர் கட்டுமானக்கலை
- தமிழர் போரியல் – தமிழர் போர் தொழினுட்பம்
- தமிழர் நீர்பாசனத் தொழினுட்பம்
- தமிழர் சிற்பக்கலை
- தமிழர் யோகக் கலை
- தமிழ்க் கணிமை
- தமிழ் அச்சியல்
- தமிழர் உயிரித் தொழினுட்பம்
- தமிழர் எழுத்துத் தொழினுட்பம்
- தமிழர் இயந்திரத் தொழினுட்பம்
- தமிழர் கண்ணாடித் தொழினுட்பம்
- தமிழர் கைத்தொழில்கள்
:* தமிழர் பின்னல்வேலை
:* தமிழர் பிரம்புவேலை
:* தமிழர் தும்புவேலை
::* கயிறு திரித்தல்
:* தமிழர் மூங்கில்வேலை
:* தமிழர் அழகுக்கலை
:* தமிழர் சணல் பொருட்கலை
:* தமிழர் மணிவேலை
:* தமிழர் தோற்றொழில்
:* தமிழர் அரக்குவேலை
:* தமிழர் கொம்புவேலை
:* தமிழர் காகிதவேலை
:* தமிழர் விளையாட்டுப் பொருட்கள்
:* தமிழர் சுண்ணாம்புத் தொழில்
:* கீற்று முடைதல்
:* பீடித் தொழில் (தமிழ்நாடு)
:* கூடை முடைதல் (தமிழர் தொழிற்கலை)
# தமிழர் தொழில்நுட்பம்

## முக்கிய ஆய்வாளர்கள்

- பழ. கோமதிநாயகம் – *தமிழர் பாசன வரலாறு* –
- முனைவர் கொடுமுடி ச. சண்முகன் – *பழந்தமிழர் பொறியியல் நுட்பத்திறன்*
- மாத்தளை சோமு. (2005) – *வியக்க வைக்கும் தமிழர் அறிவியல்*
- முனைவர் வா. செ. குழந்தைசாமி – *பழந்தமிழரும் பொறியியலும்*
- நரசய்யா, *கடலோடி*, சென்னை: அலர்மேல்மங்கை, 2004
-
- இல. செ. கந்தசாமி . *தமிழர் வேளாண்மை மரபுகள்* –
# நிப்ட்டி

**நிப்ட்டி** (அ) **எஸ் & பி சி.என்.எக்ஸ் நிப்ட்டி** என்பது தேசிய பங்கு சந்தையின் முதன்மை பங்கு சந்தை குறியீடு ஆகும். நிப்ட்டி தேசிய பங்கு சந்தையின் 50 பெரும் நிறுவனங்களின் பங்கு விலையை வைத்து கணிகப்படுகிறது. இந்த நிறுவனங்கள் மாற்றத்திற்கு உட்பட்டதாகும். சரியாக செயல்படாத நிறுவனங்கள் நீக்கப்பட்டு உறுதியான பங்குகளை உடைய நிறுவனங்கள் சேர்க்கப்படும், ஆனால் மாற்றங்கள் அடிக்கடி நிகழாது.
# நிப்ட்டி

## நிப்ட்டி 50 நிறுவனங்கள்

(2023 நவம்பர் 18 நிலவரப்படி)
1. அதானி எண்டர்பிரைசஸ் லிமிடெட்
1. அதானி துறைமுகங்கள் மற்றும் சிறப்புப் பொருளாதார வலயம்
1. அப்போலோ மருத்துவமனை
1. ஆசியன் பெயிண்ட்ஸ்
1. ஆக்சிஸ் வங்கி
1. பஜாஜ் ஆட்டோ
1. பஜாஜ் பைனான்ஸ்
1. பஜாஜ் பின்சர்வ்
1. பாரத பெட்ரோலியம்
1. பாரதி ஏர்டெல்
1. பிரிட்டானியா இண்டஸ்ட்ரீஸ்
1. சிப்லா
1. கோல் இந்தியா
1. டிவிஎஸ் லாபோரேட்டரீஸ்
1. டாக்டர் ரெட்டிஸ்
1. ஈச்சர் மோட்டர்ஸ்
1. கிராஸிம் இண்டஸ்ட்ரிஸ்
1. எச். சி. எல். டெக்னாலஜிஸ்
1. எச்டிஎஃப்சி வங்கி
1. எச்டிஎஃப்சி லைஃப்
1. ஹீரோ மோட்டோ கார்ப்
1. ஹிண்டால்கோ இண்டஸ்ட்ரீஸ்
1. ஹிந்துஸ்தான் யூனிலீவர் லிமிடெட்
1. ஐசிஐசிஐ வங்கி
1. இன்டசுஇண்டு வங்கி
1. இன்ஃபோசிஸ்
1. ஐடிசி லிமிடெட்
1. ஜிண்டால் ஸ்டீல்
1. கோடக் மகிந்தரா வங்கி
1. லார்சன் & டூப்ரோ
1. மைன்றீ லிமிடெட்
1. மகிந்திரா அண்டு மகிந்திரா
1. மாருதி சுசூக்கி
1. நெஸ்லே இந்தியா
1. தேசிய அனல் மின் நிறுவனம்
1. ஒஎன்ஜிசி
1. பவர் கிரிட் கார்ப்பரேஷன்
1. ரிலயன்ஸ் இன்டஸ்ட்ரீஸ்
1. எஸ்பிஐ
1. எஸ்பிஐ லைஃப் இன்சூரன்ஸ்
1. சன் பார்மா
1. டி.சி.எஸ்
1. டாட்டா தேனீர்
1. டாட்டா மோட்டார்ஸ்
1. டாட்டா ஸ்டீல்
1. டெக் மகிந்திரா
1. டைட்டன் நிறுவனம்
1. அல்ட்ரா டெக் சிமென்ட்
1. யுனைடெட் பாஸ்பரஸ் லிமிடெட்
1. விப்ரோ
# இந்திய தேசிய பங்கு சந்தை

**தேசியப் பங்குச்சந்தை** (National Stock Exchange of India) இந்தியாவின் இரு பெரும் பங்குச்சந்தைகளுள் ஒன்றாகும், மும்பையைத் தலைமையிடமாகக் கொண்டு செயல்படும் இந்தச் சந்தை 1993 ஆம் ஆண்டு துவங்கப்பட்டது. தற்போது 1500 க்கும் மேற்பட்ட நிறுவனங்களின் பங்குகள் இங்கு வர்த்தகம் செய்யப்படுகின்றன. மொத்தச் சந்தை மதிப்பீடு (market capitalization) அடிப்படையில், இதுவே ஆசியாவின் இரண்டாவது பங்குச் சந்தை. மேலும் உலகில் வேகமாக வளர்ந்து வரும் பங்குச்சந்தைகளில் இரண்டாம் நிலையில் உள்ளது.
# இந்திய தேசிய பங்கு சந்தை

## பின்புலம்

தேசியப் பங்குச் சந்தை 1993 ஆம் ஆண்டு செயல்படத் தொடங்கியது. இது இந்தியாவில், செயற்கைக்கோள் தொலைத்தொடர்பு மூலம் பங்கு வர்த்தகம் செய்வதைப் பரவலாக்கியது, இந்த பங்குச் சந்தையே. இந்தியாவில் பொருளாதாரப் பரிமாற்றங்களை நெறிமுறைப்படுத்தும் செபி அமைப்பின் சட்டக் கட்டுப்பாட்டில் இது இருக்கின்றது. இந்தச் சந்தையின் பங்குதாரர்கள் ஐடிபிஐ, எல்ஐசி, பாரத ஸ்டேட் வங்கி, ஐசிஐசிஐ வங்கி போன்ற இந்தியாவின் முன்னணி நிதி நிறுவனங்கள் ஆகும் (தனியார் மற்றும் அரசு நிறுவனங்கள்). இவர்களைத் தவிரக் 'கோல்ட்மான் சாக்ஸ்' நிறுவனம், நியூயார்க் பங்குச் சந்தை போன்ற வெளிநாட்டு நிறுவனங்களும் தேசியப் பங்குச்சந்தையில் பங்குபெற்று உள்ளன. சந்தையின் செம்மையான செயல்பாட்டிற்காகச் சந்தையின் நிர்வாகத்திற்குச் சுதந்திரமாகச் செயல்படும்உரிமை அளிக்கப்பட்டுள்ளது.
# இந்திய தேசிய பங்கு சந்தை

## வர்த்தகம்

தேசியப் பங்குச்சந்தையில் 1500 க்கும் மேற்பட்ட பங்குகளின் வர்த்தகம் நடைபெறுகிறது. சந்தையின் தலைமைச் செயலகம், மும்பை நகரில் உள்ளது. செயற்கைக் கோள் தொலைத் தொடர்பைப் பயன்படுத்திக் கணினி வழியாக வர்த்தகம் நடைபெறுகிறது. நேரடிப் பங்கு வர்த்தகத்தைத் தவிர உருவாக்கப்பட்ட நிதி ஒப்பந்தங்கள் (financial derivatives – futures and options), பரஸ்பர நிதிகள் (சமநலநிதிகள்), கடன் ஒப்பந்தங்கள் (bonds), வட்டிவிகித ஒப்பந்தங்கள் (interest rate derivatives)
,அந்நியச் செலாவணி ஒப்பந்தங்கள் (foreign currency derivatives) ஆகியவையும் இங்கு வர்த்தகம் செய்யப்படுகின்றன.  
தேசியப் பங்குச் சந்தையில் பல சந்தைக் குறியீடுகள் பயன்படுத்தப்படுகின்றன. அவற்றுள் நிஃப்டி 50 என்ற குறியீடே மிக முக்கியமானது, பிரபலமானது. ஒவ்வொரு துறையிலும் சிறந்து விளங்கும் 50 நிறுவனங்களின் பங்கு விலையைக் கொண்டு நிறையிடப்பட்ட சராசரி (weighted average) முறை மூலம் இந்தக் குறியீடு கணக்கிடப்படுகிறது. இந்த குறியீட்டின் ஏற்ற இறக்கங்களைக் கொண்டு மொத்தப் பங்குச்சந்தை செல்லும் போக்கை அறியலாம். 1994 ஆம் ஆண்டு 1000 புள்ளிகள் என்ற தொடக்க அடிப்படையில் ஆரம்பித்த நிஃப்டி குறியீடு தற்போது (2013 ஆம் ஆண்டில்) 6000 புள்ளிகளாக உள்ளது. இதனைத் தவிர 'நிஃப்டி ஜூனியர்', 'நிஃப்டி 500', 'மிட்கேப் குறியீடு' எனப் பிற குறியீடுகளும் உள்ளன.
# இந்திய தேசிய பங்கு சந்தை

## இயக்கம்

தேசியப் பங்குச் சந்தை, ஒவ்வொரு வாரமும் திங்கள் முதல் வெள்ளி வரை, காலை 9 மணி முதல் மாலை 3.30 வரை செயற்படுகிறது. சனி மற்றும் ஞாயிற்றுக் கிழமைகளில் செயல்படாது. இப்பங்குச் சந்தையில் பொதுமக்கள் நேரடியாக வர்த்தகம் செய்ய இயலாது. சந்தையில் உறுப்பினர்களாக உள்ள தரகர்களிடம் கணக்குத் தொடங்கி அவர்கள் மூலமாகவே வர்த்தகம் செய்யலாம். அவ்வாறு வர்த்தகம் செய்ய விரும்பும் ஒருவர் – அங்கீகரிக்கப்பட்ட வங்கி ஒன்றில் கணக்கு வைத்திருக்க வேண்டும், 18 வயதுக்கு மேற்பட்டவராகவும், நிரந்தர வரிக்கணக்கு எண் (PAN- Permanent Account Number) உடையவராகவும் இருக்க வேண்டும்.
# இந்திய தேசிய பங்கு சந்தை

## இதையும் படியுங்கள்

- மும்பை பங்குச் சந்தை  
- முதல்நிலை இந்தியப்பங்குகள்
# வேகம்

**வேகம்** அல்லது **கதி** (*speed*) என்பது இயக்க வீதம் அல்லது இடமாற்ற வீதம் எனலாம். இதைப் பொதுவாக ஓரலகு நேரத்தில் (t) சென்ற தூரம் (d) என வரையறுக்கலாம். வேகம், தூரம் / நேரம் என்னும் அலகில் அளக்கப்படும் ஒரு திசையிலிக் கணியம் (scalar quantity) ஆகும். கதிக்கு இணையான திசையன் (vector) கணியம் திசைவேகம் (*velocity*) ஆகும். வேகமும், திசைவேகமும் ஒரே அலகில் அளக்கப்பட்டாலும், திசைவேகத்துக்கு உள்ள திசை என்னும் கூறு வேகத்துக்கு இல்லை. எனவே கதி அல்லது வேகம் என்பது திசைவேகத்தின் எண்மதிப்பு எனலாம்.  
கணிதக் குறியீட்டில் இது பின்வருமாறு எழுதப்படும்.  
:<math>v = \\frac {d}{t}\.</math>
இங்கே *v* என்பது வேகத்தைக் குறிக்கும்.  
ஆற்றல் அல்லது தகவல் பயணிக்கக்கூடிய மிக உயர்ந்த வேகம் சிறப்புச்சார்புக்கோட்பாட்டின் படி வெற்றிடத்தில் ஒளியின் வேகமாகிய c = 299,792,458 மீற்றர்/செக்கன், இது அண்ணளவில் ஒரு மணித்தியாலத்திற்கு 1079 மில்லியன் கிலோமீற்றர்கள் (671,000,000&nbsp;mph) ஆகும். ஆனால் சடப்பொருட்கள் அவ்வேகத்தை அடைய முடியாது ஏனெனில் அவ்வேகத்தை அடைய முடிவிலி அளவிலான ஆற்றல் தேவைப்படும்.  
தமிழில் வேகம் என்பது பாம்புகடித்தபின், பாம்பின் விடம் இரத்தத்தில் கலந்து உடம்பிற் பரவும் ஒரு ஓட்டத்தைக் குறிக்கவும் பயன்பட்டது.
# வேகம்

## வரைவிலக்கணம்

இத்தாலிய இயற்பியலாளரான கலிலியோ கலிலி முதன்முதலில் வேகத்தை கணித்தமையாகக் கூறப்படுகிறார்.அவர் அடைத்த தூரத்தை அதற்கு எடுத்த நேரத்தை கருத்தில் கொண்டதன் மூலம் வேகத்தை அளந்தார்.கலிலியோ வேகத்தை ஓரலகு நேரத்தில் அடைத்த தூரம் என்பதாக வரையறுத்தார்.  
சமன்பாட்டு வடிவில்
:<math>v = \frac{d}{t},</math>
இங்கு *v* வேகம், *d* தூரம், *t* நேரம்.  
கணிதக்குறியீடுகளில் வேகம் *v* திசைவேகம் **v** இன் பருமனாக வரையறுக்கப்படுகிறது, அதாவது **r** எனும் அமைவினது நேரம் குறித்தான வகைக்கொழு ஆகும்:
:<math>v = \\boldsymbol v\ = \\dot {\boldsymbol r}\ = \\frac{d\boldsymbol r}{dt}\\,.</math>  
*s* என்பது நேரம் *t* வரை பயணம் செய்த பாதையின் நீளமாக இருப்பின் வேகம் என்பது *s* இன் நேரங்குறித்த வகைக்கொழுவிற்கு சமனாக இருக்கும்:
:<math>v = \frac{ds}{dt}.</math>
# வேகம்

## வரைவிலக்கணம்

### கணநேர வேகம்

ஓர் குறித்த கணத்திலான பொருளின் வேகம் "கணநேர வேகம்" எனப்படும்.அதாவது, ஓர் காரின் வேகத்தை விரைவுமானியை கொண்டு அளவிடுவதன் மூலம் யாதேனும் கணநேரத்திலான வண்டியின் வேகத்தை அளவிடலாம். இது அவ்வண்டியின் கணநேர வேகம் ஆகும்.
# வேகம்

## வரைவிலக்கணம்

### சராசரி வேகம்

ஓர் குறித்த நேர இடைவெளியில் பயணம் செய்த தூரத்தை அந்நேர இடைவெளியால் வகுக்கும் போது பெறப்படுவது சராசரி வேகம் ஆகும்.  
உதாரணமாக, ஒரு வண்டி 1 மணி நேரத்தில் 80 கிலோமீட்டர் வேகத்தில் இயக்கப்படுகிறது. எனில், அதன் சராசரி வேகம் மணிக்கு 80 கிலோமீட்டர் தொலைவு ஆகும்.அதே வண்டி 4 மணி நேரம் பயணம் செய்து 320 கிலோமீட்டர் தூரம் கடந்தால் அதன் சராசரி வேகம் ஒரு மணி நேரத்திற்கு 80 கிலோமீட்டர் ஆகும்., ஏனெனில் பொருளின் இயக்கத்திசை எப்போதும் வட்டத்தின் தொடலிவழியே இருக்கும். கோணவேகம் எனப்படுவது ஓரலகு நேரத்தில் அச்சுப்பற்றி சுழன்ற கோணம் ஆகும். தொடலி வேகமும் கோணவேகமும் ஒன்றுடனொன்று தொடர்புடையவை அச்சிலிருந்து ஓர் குறித்த தூரத்தில் தொடலி வேகம் கோணவேகத்திற்கு நேர்விகித சமனாக இருக்கும். அதேவேளை தொடலி வேகத்தில் ஏற்படும் அதிகரிப்பானது அச்சிலிருந்தான தூரத்திற்கு நேர்விகித சமனாக இருக்கும், எனவே சமன்பாட்டு வடிவில்  
:<math>v \propto \!\, r \omega\,,</math> ஆகும்.  
இங்கு *v* தொடலி வேகம், ω (ஒமெகா) கோணவேகம்.  
முறையான அலகுகளைக் கொண்டு மேலுள்ள சமன்பாட்டை எழுதினால் பின்வரும் வடிவத்திற்கு ஒருங்கும்:  
:<math>v = r\omega\,.</math>  
சக்கரம், வட்டு போன்ற வட்டவடிவ பொருட்களின் பகுதிகளிலும் ω ஒன்றாக இருக்கும் போது தொடுவரை வேகம் R ஐ பொருத்து மாறும்.(இதுவே கிரகங்களின் சுழற்சி வேக மாறுபாட்டிற்கு காரணம் ஆகும்).
# வேகம்

## அலகுகள்

வேகத்தின் அலகுகள்:
- மீட்டர்/செக்கன் (மீ&nbsp;செ<sup>−1</sup> அல்லது மீ/செ), SI அலகில்
- கிலோமீட்டர்/மணி (கி.மீ./ம)
- மைல்/மணி (மை/ம)
- நொட் (கடல் மைல்கள்/மணி, kn அல்லது kt)
- அடி/செக்
- மாக் எண் (பரிமாணமில்லாதது, வேகம்/ஒலியின் விரைவு)  
| } |
| --- |  
திசையின் அலகு வெக்டர் அலகு ஆகும். ஏனெனில் வேகத்திற்கு திசை உண்டு.  
| வேகம் | m/s | ft/s | km/h | mph | குறிப்புகள் |  |
| --- | --- | --- | --- | --- | --- | --- |
| கண்டப்பெயர்ச்சியின் தோராயமான விகிதம் | 0.00000001 | 0.00000003 | 0.00000004 | 0.00000002 | 4&nbsp;cm/year.இடத்தை பொருத்து மாறுபடும் |  |
| நத்தையின் விரைவு | 0.001 | 0.003 | 0.004 | 0.002 | ஒரு நிமிடத்திற்கு ஒரு மில்லிமீட்டர் |  |
| துடிப்பான ஒரு இளைஞனின் நடை | 1.7 | 5.5 | 6.1 | 3.8 | ஒரு நிமிடத்திற்கு 5.5 அடி |  |
| ஒரு சாலையில் மிதிவண்டி செலுத்துபவர் | 4.4 | 14.4 | 16 | 10 | ஒவ்வொருவருக்கும் மாறுபடும். |  |
| ஸ்பிரின்ட் ரன்னர் | 10 | 32.8 | 36 | 22 | சராசரியாக 100 அடிகள். |  |
| சாலை மிதிவண்டி ஓட்டுனர் | 12.5 | 41.0 | 45 | 28 | சமதளத்தில் வேறுபடும் |  |
| புறநகரில் வண்டியின் வேகம் | 13.8 | 45.3 | 50 | 30 |  |  |
| தைபய் உயர்த்தியில் | 16.7 | 54.8 | 60.6 | 37.6 | 1010 m/min |  |
| கிராமபுர வாகன வேகம் | 24.6 | 80.66 | 88.5 | 56 |  |  |
| பிரித்தானிய நாட்டின் வாகன வேகம் | 26.8 | 88 | 96.56 | 60 |  |  |
| சிம்ப்சொன் சூறாவளியின் வேகம் | 33 | 108 | 119 | 74 |  |  |
| ஃப்ரென்சின் வாகன வேக அளவு | 36.1 | 118 | 130 | 81 |  |  |
| மனிதனால் அதிகபடியாக ஓட்டக்கூடிய சைக்கிளின் வேகம் | 37.02 | 121.5 | 133.2 | 82.8 |  |  |
| பயனிகள் ஜெடின் வேகம் | 255 | 836 | 917 | 570 | Mach 0.85 at 35,000&nbsp;ft altitude |  |
| நிலத்தில் ஓட்டக்கூடிய அதிகபட்ச வேகம் | 341.1 | 1119.1 | 1227.98 | 763 |  |  |
| 20&nbsp;°C ஒலியின் வேகம் | 343 | 1125 | 1235 | 768 | Mach 1 by definition. 20&nbsp;°C = 293.15&nbsp;kelvins. |  |
| ஜெட் விமானத்தின் வேக சாதனை | 980 | 3,215 | 3,530 | 2,194 | Lockheed SR-71 Blackbird |  |
| வின்கலத்தின் வேகம் | 7,800 | 25,600 | 28,000 | 17,500 |  |  |
| பூமியில் எஸ்கேப் திசைவேகம் | 11,200 | 36,700 | 40,000 | 25,000 | 11.2&nbsp;km·s<sup>−1</sup> |  |
| Speed of light in vacuum (symbol *c*) | 299,792,458 | 983,571,056 | 1,079,252,848 | 670,616,629 | Exactly 299,792,458&nbsp;m/s, by definition of the metre | } |  
Vehicles often have a speedometer to measure the speed they are moving.
# பொருண்மை

## பொருண்மை அலகுகள்

என்பது ஏழு SI அடிப்படை அலகுகளில் ஒன்றாகும். மேலும்,இது வேறு அடிப்படை அலகைச் சாராத மூன்று அடிக்கோள் அலகுகளில் ஒன்றாகும்.]]
அனைத்துலக முறை அலகுகள் (SI) இல் பொருண்மை அலகு கிலோகிராம் (கிகி - kg) ஆகும். ஒரு கிலோகிராம் என்பது 1000 கிராம் (g) ஆகும், கிலோகிராம் 1795 இல் முதன்முதலாக நீரின் ஒரு பருடெசிமீட்டர் (மீ<sup>3</sup>) பருமன் வாய்ந்த பனிக்கட்டி ஒன்றின் உருகுநிலையில் அமையும் பொருண்மையாக வரையறுக்கப்பட்டது. பிறகு, 1889 இல் கிலோகிராம் பன்னாட்டு முன்வகைமைக் கிலோகிராமின் பொருண்மையாக மீள்வரையறை செய்யப்பட்டது. இந்த வரையறை மீட்டரையோ, நீரின் இயல்புகளையோ சாராத ஒன்றாகும். 2013 ஆம் ஆண்டளவில், பிளாங்கு மாறிலியால் (:en:Planck constant) வரையறுக்கும் முன்மொழிவு உட்பட கிலோகிராமை மீள வரையறுப்பதற்கான பல முன்மொழிவுகள் உள்ளன.
இது தவிர, பொருண்மைக்கு பன்னாட்டுச் செந்தர முறை ஏற்கும் வேறு அலகுகளும் உண்டு.  
- கிராம் (g) என்பது 0.001 கிலோகிராமுக்குச் சமமாகும்.
- டன் (t) அல்லது தொன்(அல்லது "பதின்மத் தொன்") 1000 கிகி (kg) பொருண்மைக்குச் சமமாகும்.
- இலத்திரன்வோல்ட் (eV) என்பது ஆற்றலின் அலகாகும். ஆனால், பொருண்மை-ஆற்றல் சமனால் இதை பொருண்மை அலகாக மாற்றலாம். இந்நிலையில், பொருண்மையின் அலகு, eV/*c*<sup>2</sup> என்பதன் அலகாகும் (இங்கு, *c* என்பது ஒளியின் வேகம்). இலத்திரன்வோல்ட்டும் அதன் பெருக்கலாகிய MeV (megaelectronvolt) போன்ற அலகும் வழக்கமாக துகள் இயற்பியல் துறையில் பயன்படுகின்றன.
- அணுப்பொருண்மை அலகு (u) என்பது கரிமம்-12 தனிம அணுவின் பொருண்மையில் 1/12 பங்காகும். இதன் மதிப்பு தோராயமாக ஆகும். அணு, மூலக்கூறுகளின் பொருண்மைகளைக் குறிக்க, அணுப்பொருண்மை அலகு மிகவும் ஏற்றதாகும்.  
பன்னாட்டுச் செந்தர (SI) அலகு முறைக்கு வெளியே, தேவையைப் பொறுத்துப் பின்வரும் பலவகையான அலகுகள் பயன்படுகின்றன.  
- சுளகு (slug) (sl) என்பது பொருண்மையின் பேரரசு (இம்பீரியல்) முறை மதிப்பாகும். இதன் மதிப்பு ஏறத்தாழ, 14.6 கிகி (kg) ஆகும்.
- பவுண்டு (lb) அல்லது இறாத்தல் என்பது பொருண்மை, விசை ஆகிய இரண்டின் அலகாக ஐக்கிய அமெரிக்காவில் பயன்படுகிறது. இது, ஏறத்தாழ, 0.45 கிகி (kg) அல்லது 4.5 நியூட்டன் (N) மதிப்புக்குச் சமமாகும். அறிவியல் பயன்பாடுகளில் பவுண்டு விசையையும் பவுண்டு பொருன்மையையும் தெளிவாகப் பிரித்துப் பார்க்கவேண்டும். மாறாக, பசெ (SI) அலகுகள் வழக்கமாகப் பயன்படுத்தப்படுகின்றன.
- (*m*<sub>P</sub>) எனும் பிளாங்கு பொருண்மை புள்ளித் துகள்களின் பெருமப் பொருண்மை ஆகும். இது ஏறத்தாழ, ஆகும். இது துகள் இயற்பியலில் பயன்படுகிறது.
- சூரியப் பொருண்மை சூரியனின் பொருண்மையாக வரையறுக்கப்படுகிறது. இது வானியலில் விண்மீன்கள், பால்வெளிகள் ஆகியவற்றின் பேரளவுப் பொருண்மைகளைக் குறிக்கப் பயன்படுகிறது. இதன் மதிப்பு, ≈ ஆகும்.
- மிகச் சிறிய அணுத்துகளின் பொருண்மை காம்ப்டன் அலைநீளத்தின் தலைக்கீழ் மதிப்பால் இனங்காணப்படுகிறது. இங்கு, 1&nbsp;cm<sup>−1</sup> ≈ ஆகும்.
- கருந்துளை அல்லது மிகப் பெரிய விண்மீனின் பொருண்மை அதன் சுவார்சுசைல்டு ஆரத்தால் குறிப்பிடப்படுகிறது. இங்கு, 1&nbsp;cm ≈ ஆகும்.  
சார்புக் கோட்பாட்டு அடிப்படையில் பொருண்மைக்கும் ஆற்றலுக்கும் இடையே உள்ள தொடர்பு காரணமாக ஆற்றலுக்கான அலகு எதையும் பொருண்மைக்கான அலகாகவும் பயன்படுத்த முடியும். எடுத்துக்காட்டாக, eV ஆற்றல் அலகை பொருண்மைக்கான அலகாகவும் பயன்படுத்துவது உண்டு. இது ஏறத்தாழ 1.783 × 10<sup>−36</sup> கிலோகிராமிற்குச் சமமாகும்.
# பொருண்மை

## பொருண்மை வரையறைகள்

இயற்பியலில், கருத்தியலாக, ஏழு வேறுபட்ட பொருண்மையின் கூறுபாடுகளால் தெளிவாகப் பிரித்து அதை இயற்பியல் குறிமானங்களால் சுட்டலாம்: இந்த வகை ஏழு மதிப்புகளும் விகித சமத்திலோ அல்லது சமமாகவோ அமைவதாக ஒவ்வொரு செய்முறையும் நிறுவியுள்ளது. இந்த விகித சமம் பொருண்மை குறித்த நுண்ணிலைக் கருத்துப்படிமத்துக்கு இட்டுச் செல்கிறது. எனவே பொருண்மையை அளக்க அல்லது நடைமுறையில் வரையறுக்க பின்வரும் பல வழிமுறைகள் உள்ளன:  
- உறழ்வுப் பொருண்மை என்பது ஒரு பொருளின் மீது விசை செலுத்தப்படும்போது உருவாகும் முடுக்கத்துக்கு அப்பொருள் ஆற்றும் தடுதிறமாகும். ஒரு பொருளுக்கு விசையைச் செலுத்தி, அப்போது அந்த விசை உருவாக்கும் முடுக்கத்தை அளந்து உறழ்வுப் பொருண்மையைத் தீர்மானிக்கலாம். ஒரே பருமையுள்ள விசை செயல்படும்போது, சிறிய உறழ்வுப் பொருண்மையுள்ள பொருள் பெரிய உறழ்வுப் பொருண்மையுள்ள பொருளைவிட கூடுதலாக முடுக்கம் அடையும். எனவே பெரிய பொருண்மை வாய்ந்த பொருள் பேரலவு உறழ்வைப் பெற்றுள்ளது எனலாம்.
- முனைவுறு ஈர்ப்புப் பொருண்மை என்பது ஒரு பொருளின் ஈர்ப்புப் பெருக்கின் வலிமையின் அளவாகும். ஈர்ப்புப் ப்ருக்கு அல்லது ஈர்ப்புப் பாயம் என்பது மூடிய பரப்புக்குள் அமையும் ஈர்ப்புப் புலத்தின் பரப்புத் தொகையம் ஆகும். ஈர்ப்புப் புலத்தைஒரு சிறு பொருளை கட்டற்று விழவைத்து அந்தக் காட்டற்ற வீழ்ச்சி முடுக்கத்தை அளந்து கண்டறியலாம். எடுத்துகாட்டாக, நிலாவில் கட்டற்று வீழும் ஒரு பொருள், புவியில் கட்டற்று வீழும் பொருளைவிட குறைவான ஈர்ப்புப் புலத்துக்கு ஆட்படும். நிலா குறைந்த முனைவுறு ஈர்ப்புப் பொருண்மையைப் பெற்றுள்ளதால் அதன் மேற்பரப்பில் அமையும் ஈர்ப்புப் புலம் வலிமை குன்றி அமையும்.
- செயற்பாட்டு ஈர்ப்புப் பொருண்மை (Passive gravitational mass) என்பது பொருளின் ஈர்ப்புப் புலத்துடனான ஊடாட்ட வலிமையின் அளவாகும். இதன் பருமையை பொருளின் எடையை கட்டற்ற வீழ்ச்சி முடுக்கத்தால் வகுத்துப் பெறலாம். ஒரே ஈர்ப்புப் புலத்துக்கு ஆட்படும் இரண்டு பொருள்கள் ஒரே முடுக்கத்தை அடையும்; என்றாலும் சிறிய செயற்பாட்டு ஈர்ப்புப் பொருண்மையுள்ள பொருள் சிறிய விசையையும் பெரிய செயற்பாட்டு ஈர்ப்புப் பொருண்மையுள்ள பொருள் பெரிய விசையையும் கொண்டிருக்கும்.
- பொருண்மை-ஆற்றல் சமனின்படி, ஆற்றலும் பொருண்மையைப் பெற்றுள்ளது.
- கால-வெளிசார் வளைமை என்பது பொருண்மை நிலவலின் சார்பியல் கோட்பாட்டுநிலை வெளிப்பாடாகும். இந்த வளைமை மிகவும் வலிமை குன்றியமைவதால் அதை அளத்தல் அரிது.
- குவையப் பொருண்மை (Quantum mass) என்பது ஒரு பொருளின் குவைய அலைவெண்ணுக்கும் அதன் அலைநீள தலைக்கீழ் மதிப்புக்கும் உள்ள வேறுபாடாக வெளிப்படுத்திக் கொள்கிறது.
# பொருண்மை

## எடையும் பொருண்மையும்

ஒரு பொருளில் உள்ள பொருண்ம அளவே அப்பொருளின் பொருண்மை எனப்படும்.  
ஒரு பொருளில் உள்ள பொருண்மத்தின் மீது செயற்படும் புவியீர்ப்புவிசை எடை எனப்படும்.
# சினாய் தீபகற்பம்

: **சினாய்** (வலப்பக்க மேல் மூலையில்)]]
**சினாய் தீபகற்பம்** (*Sinai Peninsula* அல்லது **சினாய்**) என்பது எகிப்தில் உள்ள முக்கோண தீபகற்பம் ஆகும். இது வடக்கே மத்தியதரைக் கடலுக்கும், தெற்கே செங்கடலுக்கும் இடையில் ஆபிரிக்காவுக்கும் தென்மேற்கு ஆசியாவுக்கும் ஒரு நிலப் பாலமாக உள்ளது. இதன் பரப்பளவு கிட்டத்தட்ட 60,000 கி.மீ.² ஆகும்.  
சினாய் தீபகற்பத்தில் அமைந்துள்ள சினாய் மலையின் பெயரின் காரணமாக இந்த தீபகற்பம் நவீன காலங்களில் சினாய் என்ற பெயரைப் பெற்றதாக என்பதாக கருதப்படுகின்றது. இந்த மலை ஆபிரகாமிய மதங்களின் மத முக்கியத்துவம் வாய்ந்த இடங்களில் ஒன்றாகும்.  
சினாய் தீபகற்பம் பண்டையக் கால எகிப்தின் ஒரு பகுதியாகும். எகிப்தின் மற்ற பகுதிகளைப் போலவே வெளிநாடுகளினால் ஆக்கிரமிக்கப்பட்டு கட்டுப்படுத்தப்பட்டது. 1517-1867 காலப்பகுதியில் உதுமானிய பேரரசினாலும், 1882 - 1956 வரையில் பிரித்தானியாவினாலும் ஆக்கிரமிக்கப்பட்டிருந்தது. 1967 ஆம் ஆண்டில் ஆறு நாள் போரில் இஸ்ரேல் சினாய் மீது படையெடுத்து ஆக்கிரமித்தது. 1973 ஆம் ஆண்டு சினாய் தீபகற்பத்தை இஸ்ரேலிடம் இருந்து மீட்டெடுக்க எகிப்து யேம் கீப்பர் போரை தொடங்கியது. போரில் எகிப்து தோல்வியுற்றது. 1979 ஆம் ஆண்டு இஸ்ரேல் - எகிப்து சமாதான உடன்படிக்கையின் விளைவாக 1982 ஆம் ஆண்டில் இஸ்ரேல் தபாவின் சர்ச்சைக்குரிய பிரதேசத்தை தவிர்த்து சினாய் தீபகற்பத்தின் அனைத்து பிரதேசங்களில் இருந்தும் திரும்பியது. சினாய் இன்றைய காலகட்டத்தில் அதன் இயற்கை அமைப்பு, வளமான பவளப்பாறைகள் மற்றும் மதங்களின் வரலாற்று முக்கியத்துவம் வாய்ந்த இடங்கள் காரணமாக சுற்றுலாத் தலமாக மாறியுள்ளது.
# சினாய் தீபகற்பம்

## நிலவியல்

சினாய் முக்கோண தீபகற்பமாகும். இதன் வடக்கு கரை மத்தியதரைக் கடலின் தெற்குப் பகுதியில் அமைந்துள்ளது. செங்கடலின் சூயஸ் வளைகுடா தென்மேற்கு கரையோரத்திலும், அகபா வளைகுடா தென்கிழக்கு கரையோரத்திலும் அமையப்பெற்றுள்ளது. சினாய் தீபகற்பமானது 125 கி.மீ (78மைல்) நிலப்பரப்புடைய சூயஸ் குறுநிலத்தினால் ஆப்பிரிக்க கண்டத்துடனும், 200 கி.மீ (120மைல்) நிலப்பரப்புடைய கிழக்கு குறுநிலத்தினால் ஆசிய நிலப்பகுதியுடன் இணைகின்றது. தீபகற்பத்தின் கிழக்கு கரையானது அராபியத் தட்டை ஆப்பிரிக்க தட்டிலிருந்து பிரிக்கின்றது. தெற்கு முனையில் ராஸ் முகமது பூங்கா அமைந்துள்ளது.  
சினாய் தீபகற்பம் பெரும் பகுதி எகிப்தின் நிர்வாகத்தின் கீழ் வடக்கு சினாய் (கணுப் சினா) மற்றும் தெற்கு சினா (ஷமல் சினா) என இரு பெரும் நிலப்பரப்புக்களாக பிரிக்கப்பட்டுள்ளது. இவ்விரண்டும் மொத்தமாக சுமார் 60,000 சதுர கிலோமீட்டர் (23,000 சதுர மைல்) பரப்பையும், 2013 ஆண்டின் மக்கட்தொகை கணக்கெடுப்பின்படி 597,000 மக்கள் தொகையையும் கொண்டுள்ளது. சினாயின் மிகப்பெரிய நகரம் வடக்கு சினாயின் தலைநகரான அரிஷ் ஆகும். வேறு பெரும் நகரங்களான சர்ம்-எல் சேக், எல்-டோர் என்பன தென் கடற்கரையில் காணப்படுகின்றன. சினாயின் உட்பகுதி வறண்ட நிலங்கள் (பாலைவனங்கள்), மலைகள் என்பவற்றுடன் குறைந்த மக்கள் தொகை கொண்டது. உட்பகுதியில் செயிண்ட கேத்தரின் மற்றும் நெகல் ஆகியவை பெரும் குடியேற்றங்கள் ஆகும்.
# சினாய் தீபகற்பம்

## நிலவியல்

### காலநிலை

சினாயின் மலைப்பாங்கான நிலப்பரப்பு, உயரம் என்பவற்றின் காரணமாக எகிப்தின் குளிரான மாகாணங்களில் ஒன்றாக கருதப்படுகின்றது. சினாயின் சில நகரங்களில் குளிர்கால வெப்பநிலை −16&nbsp;°C (3&nbsp;°F) ஐ அடைகின்றது.